**DELEĢĒŠANAS LĪGUMS Nr.1-98/61**

*Līguma parakstīšanas datums ir pēdējā pievienotā*

*droša elektroniskā paraksta un tā laika zīmoga datums.*

**Ventspils valstspilsētas pašvaldība,** reģistrācijas Nr. 40900038010, juridiskā adrese: Jūras iela 36, Ventspils, Ventspils valstspilsētas pašvaldības domes priekšsēdētāja Jāņa Vītoliņa personā, kurš rīkojas pamatojoties uz Pašvaldību likumu un Ventspils valstspilsētas pašvaldības domes 2024. gada 18. aprīļa saistošajiem noteikumiem Nr.6 “Ventspils valstspilsētas pašvaldības nolikums” (turpmāk - Pašvaldība), no vienas puses

un

**biedrība “Attīstības fabrika”**, reģistrācijas Nr. 40008074582, juridiskā adrese: Kuldīgas iela 13, Ventspils, LV-3601, tās valdes locekļa Emīla Anškena personā, kurš rīkojas saskaņā ar statūtiem (turpmāk – Pilnvarotā persona), no otras puses, abas kopā turpmāk – **Puses**, pamatojoties uz Ventspils valstspilsētas pašvaldības domes 2025. gada 27. februāra lēmumu Nr. 15 “Par deleģēšanas līguma slēgšanu ar biedrību “Attīstības fabrika””,

noslēdz šādu deleģēšanas līgumu (turpmāk – **Līgums**):

1. **Deleģētie pārvaldes uzdevumi, Pušu pienākumi un tiesības**
2. Pašvaldība deleģē Pilnvarotai personai un Pilnvarotā persona apņemas Līgumā noteiktajā kārtībā un apjomā izpildīt sekojošus Pašvaldības kompetencē ietilpstošus valsts pārvaldes uzdevumus, kas izriet no Pašvaldību likuma 4.panta pirmās daļas 8. punktā noteiktās pašvaldības autonomās funkcijas - veikt darbu ar jaunatni (turpmāk - Uzdevums):
	1. atbalstīt un veicināt jauniešu iniciatīvas;
	2. nodrošināt jauniešiem iespēju iegūt dzīvei nepieciešamās prasmes, zināšanas un kompetences neformālās izglītības ceļā;
	3. nodrošināt jauniešiem iespēju lietderīgi izmantot brīvo laiku;
	4. nodrošināt jauniešiem viņu attīstības vajadzībām atbilstošas informācijas pieejamību;
	5. nodrošināt Pašvaldības jauniešu centra - Ventspils Jauniešu mājas saturisko darbību.
3. Pilnvarotā persona:
	1. nodrošina profesionālu un nepārtrauktu Līgumā noteiktā Uzdevuma izpildi, ievērojot šādu Uzdevuma izpildes kārtību:

2.1.1. nodrošina jauniešiem iespēju iesaistīties iniciatīvu projektu konkursos un apmācības projektu izstrādei, sniedz atbalstu projektu īstenošanai, tai skaitā nodrošina piekļuvi Ventspils Jauniešu mājas resursiem, kā arī organizē jauniešu ideju konkursus radošu un inovatīvu risinājumu īstenošanai;

2.1.2. īsteno vienreizējas un ilgtermiņa apmācību programmas jauniešiem, kas veicina visaptverošu, reālajā dzīvē balstītu prasmju un kompetenču izprašanu un apguvi, personīgo izaugsmi, aktīvu līdzdalību sabiedrībā un motivē jauniešus izprast savus talantus, nospraust dzīves mērķus un mācīties;

2.1.3. organizē jauniešiem daudzveidīgas un saturīgas brīvā laika pavadīšanas iespējas un pasākumus, tajā skaitā Ventspils Jauniešu mājas telpās, nodrošinot piekļuvi tehnoloģijām, spēlēm un citiem resursiem;

2.1.4. uztur un aktualizē digitālos, fiziskos informācijas kanālus (sociālie tīkli, tīmekļa vietne, drukātie materiāli u.c.), organizē un īsteno informatīvus pasākumus, kā arī sniedz individuālas konsultācijas;

2.1.5. izstrādā un realizē ar Pašvaldību saskaņoto Ventspils Jauniešu mājas saturisko plānu, tai skaitā nodrošina apmeklētāju uzskaiti.

2.2. Pašvaldības noteiktajā termiņā sniedz informāciju Pašvaldībai par Uzdevuma izpildi, tajā skaitā pēc Pašvaldības pieprasījuma uzrādot ar Uzdevuma izpildi saistīto dokumentāciju, kā arī veic Uzdevuma izpildes rezultātu apkopojumu un iesniedz Pašvaldībai pārskatus (ziņojumus) Līgumā noteiktajā kārtībā;

2.3. saņemot Pašvaldības finansējumu, nodrošina tā nodalītu grāmatvedības uzskaiti un izlietošanu;

2.4. nodrošina Pašvaldības nozīmētajām personām pieeju visai ar Līgumu saistītajai dokumentācijai, tai skaitā finanšu informācijai;

2.5. savlaicīgi informē Pašvaldību par gadījumiem vai apstākļiem, kas var ietekmēt vai ietekmē Līguma izpildi, kā arī par nepieciešamajām darbībām šādu risku novēršanai vai samazināšanai;

2.6. Uzdevuma izpildē nodrošina normatīvo aktu ievērošanu, jo īpaši bērnu tiesību aizsardzības jomā, kā arī atbilstošu personālu visā Līguma darbības laikā, kas veic profesionālu un kvalitatīvu Uzdevuma izpildi;

2.7. Uzdevuma izpildē sadarbojas ar Pašvaldības iestādi “Ventspils Izglītības pārvalde”, Ventspils Jauniešu domi, kā arī citām Pašvaldības institūcijām.

3. Pašvaldība:

3.1. Līgumā noteiktajā kārtībā Uzdevuma izpildei piešķir Pilnvarotajai personai finanšu līdzekļus atsevišķi no pārējās darbības nodalītā norēķinu kontā atbilstoši Pašvaldības apstiprinātajam budžetam kārtējam gadam, kā arī citus resursus pēc nepieciešamības atbilstoši normatīvajos aktos noteiktajai kārtībai;

3.2. Uzdevuma izpildei un normatīvajos aktos noteiktajā kārtībā nodod Pilnvarotajai personai lietošanā Ventspils Jauniešu mājas Kuldīgas ielā 13, Ventspilī telpas un aprīkojumu;

3.3. nodrošina ar Uzdevuma izpildei nepieciešamo informāciju, kas ir Pašvaldības rīcībā;

3.4. uzrauga un kontrolē Līguma izpildi, tajā skaitā ir tiesīga:

3.4.1. rakstveidā, papildus jau Līgumā noteiktajiem pārskatiem un ziņojumiem, pieprasīt un saņemt no Pilnvarotās personas jebkāda veida informāciju, kas saistīta Uzdevuma izpildi, tai skaitā par Pašvaldības piešķirto finanšu līdzekļu izlietojumu un to pamatotību;

3.4.2. veikt auditu par Līguma ietvaros piešķirto finanšu līdzekļu izlietojuma atbilstību noteiktajiem mērķiem, informējot Pilnvaroto personu par audita veikšanu vismaz 24 stundas iepriekš;

3.4.3. sniegt ieteikumus Pilnvarotajai personai Uzdevuma izpildes uzlabošanai;

3.4.4. konstatējot Līguma nepienācīgu vai nolaidīgu izpildi, dot norādījumus Pilnvarotajai personai, nosakot termiņu konstatēto Līguma pārkāpumu novēršanai.

4. Puses vienojas, ka Uzdevuma ietvaros veicamās aktivitātes un apjoms tiek noteikts Līguma 6.punktā norādītajā ikgadējā vienošanās.

1. **Savstarpējo norēķinu kārtība, finanšu resursu piešķiršanas noteikumi**

5. Uzdevuma izpilde tiek finansēta no Pašvaldības ikgadējā budžetā šim mērķim paredzētajiem līdzekļiem Pašvaldības iestādes “Ventspils Izglītības pārvalde” budžetā, kā arī no Pilnvarotās personas ieņēmumiem, organizējot pasākumus Uzdevuma ietvaros, kuriem tiek piemērota maksa saskaņā ar Pašvaldības cenrādi.

6. Pašvaldības finansējums deleģēto pārvaldes uzdevumu izpildei Pilnvarotajai personai tiek noteikts uz gadu un piešķirts saskaņā ar ikgadējo vienošanos par Pašvaldības finansējuma piešķiršanu, kuru slēdz Pašvaldības iestāde “Ventspils Izglītības pārvalde” un Pilnvarotā persona. Ja pilnvarotajai personai nepieciešams papildu finansējums Uzdevuma izpildei, Pilnvarotā persona Pašvaldībai var iesniegt lūgumu piešķirt papildu finanšu līdzekļus, klāt pievienojot nepieciešamības pamatojumu un aprēķinus. Pašvaldība izskata Pilnvarotās personas iesniegumu lūgumu un lemj par finanšu līdzekļu piešķiršanu vai sniedz atteikumu.

7. Pašvaldība ne retāk kā reizi gadā veic pārbaudes par Pilnvarotajai personai piešķirto resursu izlietojuma atbilstību piešķiršanas mērķim:

7.1. ja piešķirtie finanšu līdzekļi pilnībā vai daļā nav izlietoti atbilstoši to piešķiršanas mērķim, tad atbilstoši tam kā lēmusi Pašvaldība, Pilnvarotā persona viena mēneša laikā atmaksā Pašvaldības budžetā finanšu līdzekļus vai atgriež citus piešķirtos resursus, kas nav izlietoti atbilstoši piešķiršanas mērķiem;

7.2. par neizlietotā finansējuma apmēru tiek samazināts nākamajā gadā piešķiramo finanšu līdzekļu apmērs.

8. Ja neatbilstoši piešķiršanas mērķim izlietoto finanšu līdzekļu atmaksa saimnieciskā gada ietvaros būtiski apdraud kvalitatīvu Uzdevuma izpildes nodrošināšanu, Pašvaldība ar Pilnvaroto personu var slēgt vienošanos par finanšu līdzekļu atmaksu 12 mēnešu laikā, bet ne vēlāk kā līdz Līguma darbības termiņa beigām.

1. **Pušu atbildība**
2. Pašvaldība atbild par tās funkcijas, kurā ietilpst Uzdevums, izpildi kopumā un no sava budžeta atlīdzina mantiskos zaudējumus un nemantisko kaitējumu trešajai personai.
3. Pilnvarotā persona atlīdzina Pašvaldībai zaudējumus, kas radušies Pilnvarotās personas prettiesiskas darbības vai bezdarbības rezultātā, vai gadījumos, kad Pilnvarotā persona neizpilda vai pienācīgi neizpilda Uzdevumu.
4. Pilnvarotā persona ir atbildīga:
	1. par Uzdevuma kvalitatīvu izpildi atbilstoši Līguma nosacījumiem;
	2. par piešķirtā Pašvaldības finansējuma atbilstošu izlietojumu, nodalītu grāmatvedības uzskati un pārskatu iesniegšanu Līgumā noteiktajā kārtībā;
	3. par savlaicīgas informācijas sniegšanu uz Pašvaldības pieprasījumiem saistībā ar Uzdevuma izpildi.
5. **Pilnvarotās personas darbības uzraudzība**
6. Pilnvarotā persona attiecībā uz Līgumā noteiktā Uzdevuma izpildi atrodas Pašvaldības pārraudzībā, ko īsteno Pašvaldības iestāde “Ventspils Izglītības pārvalde”.
7. Pilnvarotajai personai ir pienākums ievērot Pašvaldības iestādes “Ventspils Izglītības pārvalde” dotos norādījumus prettiesiskas bezdarbības gadījumā un pieņemt lēmumu attiecībā uz tiem, kā arī atbilstoši Pilnvarotās personas budžeta iespējām ievērot Pašvaldības, tai skaitā Pašvaldības iestādes “Ventspils Izglītības pārvalde” sniegtos ieteikumus, kas vērsti uz Uzdevuma kvalitatīvas izpildes nodrošināšanu.
8. **Pārskatu un ziņojumu sniegšanas kārtība, Uzdevuma izpildes kvalitātes novērtējuma kritēriji**
9. Pilnvarotā persona iesniedz Pašvaldības iestādei “Ventspils Izglītības pārvalde”:
	1. reizi ceturksnī, sākot ar 2025. gada 1. ceturksni, ne vēlāk kā 14 dienu laikā pēc kalendārā ceturkšņa beigām - pārskatu, par Līgumā noteikto Uzdevumu izpildi (iekļaujot informāciju par īstenotajām darbībām, definētajiem un sasniegtajiem kvantitatīvajiem rādītājiem, izlietoto finansējumu un kopējo iesaistīto personu skaitu, kuras Uzdevuma ietvaros saņēmušas Pilnvarotās personas sniegtos pakalpojumus) un pārskatu par finanšu līdzekļu izlietojumu;
	2. ziņojumu par Uzdevuma izpildi - mēneša laikā pēc saimnieciskā gada beigām;
	3. citu papildu informāciju pēc Pašvaldības pieprasījuma.
10. Uzdevuma izpildes kvalitāti Pašvaldība vērtē pēc šādiem kritērijiem:
	1. Uzdevuma izpilde atbilstoši Līguma 1. un 2.1. punktā noteiktajiem uzdevumiem, to izpildes kārtību;
	2. Uzdevuma izpildes darba process (savlaicīgu pārskatu u.c. pieprasītās informācijas iesniegšana – saturs, iesniegšanas termiņš);
	3. sasniegtie rādītāji pārskata periodā saskaņā ar Līguma 6.punktā minēto vienošanos;
	4. informācijas pieejamība par Uzdevuma ietvaros īstenotajām aktivitātēm (informācijas veidi, saturs, tīmekļvietnes);
	5. iedzīvotāju u.c. personu vai institūciju, attiecībā uz kurām tiek vērstas aktivitātes, atsauksmes, apmierinātība ar Pilnvarotās personas darbību, ievērojot viedokļu vērtējumu rezultātus.
11. Pilnvarotās personas darbības rezultātus atbilstoši Līguma 14.punktam Pašvaldība izvērtē ne retāk kā reizi gadā.
12. **Līguma spēkā stāšanās, darbības termiņš, grozīšanas un izbeigšanas noteikumi**
13. Līgums stājas spēkā tā noslēgšanas brīdī un ir spēkā līdz 2030. gada 1. februārim.
14. Visi Līguma grozījumi ir neatņemama šā Līguma sastāvdaļa un stājas spēkā ar parakstīšanas brīdi, ja Līguma grozījumos nav noteikts citādi.
15. Puses ir tiesīgas izbeigt Līgumu pirms noteiktā termiņa, savstarpēji vienojoties un parakstot vienošanos par Līguma izbeigšanu.
16. Puse var vienpusēji izbeigt šo Līgumu pirms termiņa, rakstveidā brīdinot otru Pusi vismaz trīs mēnešus iepriekš.
17. Puse var vienpusēji izbeigt Līgumu, neievērojot Līguma 19. punktā minēto brīdinājuma termiņu, ja:
	1. otra Puse rupji pārkāpj Līguma noteikumus;
	2. pastāv svarīgs iemesls, kas neļauj turpināt Līguma attiecības.
18. Pašvaldība vienpusēji uzsaka Līgumu, neievērojot Līguma 19. punktā minēto brīdinājuma termiņu, ja vairs nepastāv tā noslēgšanas pamatnoteikumi vai speciālie deleģēšanas nosacījumi privātpersonai saskaņā ar Valsts pārvaldes iekārtas likuma noteikumiem.
19. Līguma pirmstermiņa izbeigšanās gadījumā, Pilnvarotajai personai ir pienākums atmaksāt finansējumu, kas nav izlietots atbilstoši Līgumam saskaņā ar Pašvaldības izrakstītu rēķinu 10 darba dienu laikā no rēķina saņemšanas dienas.
20. **Citi noteikumi**
21. Līguma un Uzdevuma izpildes gaitā, kā arī Līguma izbeigšanas gadījumā, Puses piemēro Latvijas Republikā spēkā esošos normatīvos aktus.
22. Visus strīdus un domstarpības, kas rodas Līguma izpildes laikā, Puses risina pārrunu ceļā, savstarpēji vienojoties, vai arī, ja nav iespējams vienoties, vēršoties tiesā.
23. Neatkarīgi no tā, vai konkrēti pienākumi ir tieši noteikti Līgumā, Puses labā ticībā sadarbojas un dara visu iespējamo, lai nodrošinātu Līgumā noteiktā Uzdevuma vislabāko izpildi.
24. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets vai Saeima normatīvajos aktos noteiktajā kārtībā. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga uzteikt Līgumu.
25. Kontaktpersonas Līguma izpildē:
	1. no Pašvaldības puses – Pašvaldības iestādes “Ventspils Izglītības pārvalde” vadītāja Jana Bakanauska, e-pasts: jana.bakanauska@ventspils.lv, tālr.nr. +371 63601222
	2. no Pilnvarotās personas puses – valdes loceklis, Emīls Anškens., e-pasts: emils@attistibasfabrika.lv, tālr.nr. +371 25705008.
26. Līgums ir sagatavots elektroniska dokumenta veidā uz 6 lappusēm un parakstīts ar drošu elektronisko parakstu.
27. Pušu rekvizīti un paraksti:

|  |  |
| --- | --- |
| **Pašvaldība**Ventspils valstspilsētas pašvaldībaJūras iela 36, VentspilīReģ. Nr. 40900038010Ventspils valstspilsētas pašvaldībasdomes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_ Jānis Vītoliņš | **Pilnvarotā persona**biedrība “Attīstības fabrika” Kuldīgas iela 13, Ventspils, LV-3601Reģ. Nr. 40008074582biedrība “Attīstības fabrika” valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Emīls Anškens |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU